Diari Oficial de la Generalitat Valenciana


Sumari del DOGV 3373, del 16-11-1998 (1998/9693)

ORDRE de 2 de novembre de 1998, de la Conselleria d'Agricultura, Pesca i Alimentació, per la qual es publica l'import global màxim, per a 1998, de les ajudes regulades per mitjà de l'Ordre de 17 de novembre de 1989, del Ministeri d'Agricultura, Pesca i Alimentació (ATRIA).
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3373

Data del DOGV
:   16-11-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/9693


Data del document
:   02-11-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 2 de novembre de 1998, de la Conselleria d'Agricultura, Pesca i Alimentació, per la qual es publica l'import global màxim, per a 1998, de les ajudes regulades per mitjà de l'Ordre de 17 de novembre de 1989, del Ministeri d'Agricultura, Pesca i Alimentació (ATRIA). [1998/X9693]
  
En l'article 47.11 del text refós de la Llei d'Hisenda Pública de la Generalitat Valenciana, aprovada per mitjà del Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indique la línia o línies de subvencions que les financen i l'import global màxim que s'hi destina. Aquests aspectes depenen de la llei anual de pressupostos i per això, vista la proposta del director general d'Investigació, Desenvolupament Tecnològic i Sanitat Vegetal, i en l'exercici de les atribucions que tinc atribuïdes,
  
ORDENE
  
Article 1
  
Les ajudes regulades per mitjà de l'Ordre de 17 de novembre de 1989, del Ministeri d'Agricultura, Pesca i Alimentació, per la qual s'estableix el programa de lluita integrada contra plagues de diferents cultius a través de les agrupacions per a tractaments integrats en agricultura (ATRIA), BOE número 280, de 22 de novembre de 1989, desplegada mitjançant la Resolució de 31 de maig de 1991, de la Direcció General de Producció i Indústries Agràries (DOGV núm. 1.591, de 22.07.91), finançades pel Ministeri d'Agricultura, Pesca i Alimentació i gestionades per la Generalitat Valenciana, es concediran en l'exercici de 1998 a càrrec de la línia de subvenció 1704/000/98, amb un import global màxim de 30.207.330 pessetes.
  
Article 2
  
El termini de presentació dels documents que acrediten la realització de la conducta o activitat subvencionada finalitzarà en l'exercici pressupostari per al qual, en cada cas, s'haja convingut l'ajuda pública de conformitat amb les bases reguladores. En el supòsit de subvencions plurianuals en cada any o exercici pressupostari per l'import o anualitat corresponent.
  
Article 3
  
La manca de resolució expressa en el termini de 6 mesos suposarà la desestimació de les ajudes.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 2 de novembre de 1998
  
La consellera d'Agricultura, Pesca i Alimentació,